Diari Oficial de la Generalitat Valenciana


Sumari del DOGV 2996, del 21-05-1997 (1997/905192)

Ajuntament de Picassent. Bases per a la convocatòria d'una plaça vacant i per a la convocatòria del procés selectiu d'adaptació al règim jurídic administratiu del personal laboral fix.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2996

Data del DOGV
:   21-05-1997

Secció del DOGV
:   I. DISPOSICIONS GENERALS

Número del document
:   1997/905192


Data del document
:   10-04-1997

Organisme emissor


Tipus de document
:   Convocatòria

Descriptors 

:   * Picassent
    * concurs administratiu
    * professió de l'urbanisme
    * administració local
    * professió administrativa
    * personal docent

Ajuntament de Picassent. Bases per a la convocatòria d'una plaça vacant i per a la convocatòria del procés selectiu d'adaptació al règim jurídic administratiu del personal laboral fix.  
CONVOCATÒRIA  
El Ple de l'Ajuntament, en la sessió del 25 de març de 1997, va aprovar les bases que regiran la convocatòria de la plaça vacant que es relaciona, inclosa en l'oferta pública d'ocupació de 1997 i les bases de la convocatòria que ha de regir el procés selectiu d'adaptació al règim jurídic administratiu del personal laboral fix d'aquest Ajuntament a la naturalesa dels seus respectius llocs de treball.  
Denominació Grup C. D. Sistema  
2 auxiliars administració D 10/12 concurs oposició  
administració general restringit  
1 arquitecte A 26 concurs oposició  
administració especial restringit  
Plaça laboral fixa:  
1 professor EPA B 21 oposició lliure  
A continuació es publica el text íntegre d'aquestes bases, als efectes establits en l'article 15 del Reial Decret 0364/1996 i del Reial Decret 0896/1991.  
L'efectiva convocatòria de la plaça vacant, inclosa en l'oferta pública d'ocupació de 1997, i del procés selectiu d'adaptació al règim jurídic i administratiu del personal laboral fix d'aquest Ajuntament a la naturalesa dels seus respectius llocs de treball, es regiran per les presents bases; el termini de presentació d'instàncies serà de 20 dies naturals, des de la publicació de l'edicte anunci de la convocatòria.  
Bases específiques que han de regir la selecció de personal per a contractar un lloc laboral de professor de EGB al servei de l'Ajuntament de Picassent, mitjançant el sistema d'oposició lliure.  
Primera. Objecte  
La selecció de la persona idònia per a ocupar un lloc de professor de EGB per al servei d'Educació Permanent d'Adults (EPA) municipal mitjançant la contractació laboral, en la modalitat de fix amb caràcter a temps parcial, d'acord amb l'oferta pública d'ocupació aprovada per la corporació en la sessió de data 23 de gener de 1997.  
1. Les obligacions pròpies de la funció que s'ha d'exercir seran les que estableix la normativa de la Generalitat Valenciana pel que fa a l'EPA, així com els reglaments de serveis municipals, acords i resolucions dels òrgans de govern, pel que fa a la forma de prestar el servei i la coordinació d'aquest amb la resta de serveis municipals. La jornada de treball prevista serà de 34 hores setmanals i el centre de treball qualssevol de les seus en què es desenvolupen els diferents serveis i activitats municipals, sempre dins del terme de Picassent, excepte en el supòsit d'activitats socioculturals pròpies de la funció que s'ha d'exercir.  
2. Els aspirants contractats exerciran el contingut del lloc de treball, el qual ve determinat per les obligacions pròpies de la funció de professor de EGB, en l'àrea de EPA, que s'exigiran en el programa EPA, el reglament municipal sobre el seu funcionament o en activitats relacionades amb necessitats i programes que s'establisquen per l'Ajuntament en casos puntuals i transitoris.  
A més d'aquestes funcions i de treballs propis de la funció anteriorment especificats, hauran de fer que els que siguen requerits per l'Ajuntament, bé individualment o integrant-se en l'equip multidisciplinar de què disposa el gabinet socio-psicopedagògic.  
3. La retribució que percebran els contractats vindrà determinada pel conveni col·lectiu municipal i per les retribucions que adopten sobre això, de conformitat amb la legislació vigent, els diferents òrgans municipals.  
4. El règim jurídic dels qui resulten contractats vindrà definit per la normativa laboral vigent, així com pel conveni col·lectiu únic del personal laboral de l'Ajuntament de Picassent i com a complementària es regiran pel reglament intern de funcionament del servei de EPA municipal, aprovat pel Ple de l'Ajuntament, en la sessió del 24 de maig de 1989 i publicat en el Butlletí Oficial de la Província número 146 de data 21 de juny de 1989.  
Segona. Règim requisits dels aspirants  
Per a ser admés a la pràctica de les proves selectives caldrà complir els següents requisits:  
a) Tindre la nacionalitat espanyola o la de qualsevol estat integrat en la Unió Europea.  
b) Tindre complits 18 anys i no excedir dels 50. L'excés del límit màxim podrà compensar-se amb els serveis prestats anteriorment en l'administració local com a funcionari o treballador.  
c) Estar en possessió del títol de Professor de EGB (branca Ciències) o llicenciat en alguna de les següents especialitats: Ciències Exactes, Biologia, Física i Química (els llicenciats hauran d'haver realitzat obligatòriament el Curs d'Adaptació Pedagògica).  
d) No patir cap malaltia ni defecte físic que impedisca l'exercici de les corresponents funcions, sense perjudici del que estableix la Llei 13/1982.  
e) No haver estat separat mitjançant expedient disciplinari del servei de l'estat o de l'administració local o de qualsevol organisme públic, ni trobar-se inhabilitat per a l'exercici de funcions públiques.  
f) No trobar-se sotmés a cap causa d'incapacitat específica, d'acord amb les lleis i reglaments. L'exercici dels serveis està sotmés al règim d'incompatibilitats establit per a tot el personal que presta serveis en l'administració pública.  
g) Estar en possessió del títol de Grau Superior de la Junta Qualificadora de Coneixements de Valencià, expedit per la Junta Qualificadora de Coneixements de Valencià o l'Institut de Ciències de l'Educació homologat.  
Tots els requisits hauran de complir-se en el moment de l'acabament del termini de presentació de sol·licituds i continuar complint-los fins el moment de la contractació; en el cas de les corporacions, aquests hauran de ser assumits personalment pels interessats mitjançant la compareixença davant la Secretaria General.  
Tercera. Tribunal qualificador  
1. Composició.  
El tribunal estarà constituït de la següent manera:  
President: el de la corporació o membre d'aquesta en qui delegue.  
Secretari: el de la corporació o funcionari municipal en qui delegue.  
Vocals:  
- Un representant del servei EPA designat per la Conselleria de Cultura, Educació i Ciència.  
- Un representante del Consell de la Generalirtat Valenciana  
- Un tècnic expert designat per l'Alcaldia.  
- Un representant del professorat oficial designat per l'Institut Valencià de Seguretat Pública.  
- Un membre del Comité d'Empresa, amb veu i vot.  
2. La resolució de l'Alcaldia en què es designen els membres del tribunal inclourà la dels respectius suplents i estarà subjecta a recusació pels motius legalment establits en la Llei 39/1992. El tribunal no podrà constituir-se ni actuar sense l'assistència almenys de la meitat dels membres titulars o suplents indistintament.  
3. En establir l'Alcaldia la composició del tribunal, es vetllarà pel compliment del principi d'especialitat i conseqüentment, la meitat més un dels membres haurà de tindre una titulació conforme a l'àrea de coneixements i una titulació igual o superior a la titulació de la plaça convocada d'acord amb l'article 11 del Reial Decret 634/1995.  
Quarta. Instàncies  
Les instàncies per a participar en el procediment d'ingrés, hauran de presentar-se en el termini de 20 dies hàbils a partir de la publicació de l'extracte de la convocatòria en el Boletín Oficial del Estado.  
En les instàncies caldrà manifestar que es compleixen tots els requisits exigits, referits sempre a la data d'acabament del termini de presentació d'instàncies, així com el resguard acreditatiu d'ingrés de 1.200 pessetes en concepte de drets d'examen i formació d'expedient.  
Cinquena. Procediment selectiu  
L'oposició lliure constarà de quatre exercicis, tots obligatoris i eliminatoris, que es puntuaran de 0 a 10 punts i caldrà obtindre una puntuació mínima de 5 punts en cadascun d'aquests. Els exercicis primer, segon i tercer s'adequaran pel que fa al contingut, segons estableix l'Ordre d'1 de juny de 1993, de la Conselleria de Cultura, Educació i Ciència, per la qual s'aprova l'aplicació del currículum de la EPA experimentat a la Comunitat Valenciana, mentre continue vigent l'obtenció del títol de Graduat Escolar.  
Primer exercici. Realització d'un projecte global referit a les activitats relacionades amb les característiques dels alumnes del programa EPA municipal. La duració màxima d'aquest exercici serà d'una hora i s'hi valoraran els coneixements relacionats amb els treballs que s'han d'exercir; hi tindrà lloc la lectura individual del projecte global.  
Segon exercici. Consistirà en la realització i explicació d'una unitat didàctica de la matèria a impartir, en qualsevol dels tres cicles:  
- Objectius específics.  
- Continguts teòrics i pràctics.  
- Aptituds.  
- Mitjans didàctics: introducció activitats bàsiques del professor i de l'alumne, activitats complementàries i material.  
- Avaluació.  
- Temps de realització: realització màxima de 30 minuts.  
Tercer exercici. Consistirà en la realització pública i individual d'una classe pràctica en una duració màxima de 30 minuts en què es desenvoluparà la unitat didàctica del segon exercici i que podrà versar sobre els tres cicles:  
- Cicle primer: alfabetització-neolectors.  
- Cicle segon: educació de base.  
- Cicle tercer: Graduat Escolar.  
Quart exercici. Consistirà en la realització per escrit d'una prova de coneixements generals, referits als continguts del programa indicat en l'annex I. També podran preguntar-se en aquest exercici coneixements bàsics sobre història, geografia i cultura de la Comunitat Valenciana.  
ANNEX I (quart exercici)  
Tema 1. La Constitució espanyola de 1978. Estructura i principis fonamentals, drets i deures. Les Corts Generals. El Govern i l'Administració.  
Tema 2- Organització territorial de l'estat. Principis generals. Les comunitats autònomes. L'Estatut d'Autonomia de la Comunitat Valenciana.  
Tema 3. L'organització municipal: principis fonamentals. Els òrgans bàsics. Els òrgans complementaris.  
Tema 4. El procés de socialització humana. La família i l'escola, elements de socialització pròxims. Implicacions educatives.  
Tema 5. Processos psicològics i dificultats d'aprenentatge: intel·ligència, memòria, atenció i processament de la informació. Programes d'enriquiment.  
Tema 6. Història i cultura de la Comunitat Valenciana.  
Tema 7. Geografia i economia de la Comunitat Valenciana.  
Tema 8. Història i cultura del municipi de Picassent.  
Tema 9. Cultura i educació, conceptes bàsics de pedagogia social.  
Tema 10. Animació sociocultural i gestió cultural.  
Bases que han de regir la convocatòria per a l'adaptació del règim jurídic administratiu del personal laboral d'aquest Ajuntament a la naturalesa dels llocs de treball.  
Primer. Objecte de la convocatòria  
És objecte de la present convocatòria l'adaptació al règim jurídic administratiu del personal laboral que en règim laboral de duració indefinida, presta els seus serveis en aquest Ajuntament a la naturalesa estatutària dels llocs de treball que ocupen, conseqüència de la declaració a extingir de les places laborals adoptada per acord plenari de 23.01.97 i del compliment al requeriment efectuat en l'expedient 0211/96, el qual afecta els següents llocs:  
Denominació Grup C. D. Sistema  
Dos auxiliars   
 administració D 10/12 concurs oposició  
Administració general restringit  
1 arquitecte A 26 concurs oposició  
Administració especial restringit  
2. La convocatòria serà mitjançant el sistema de concurs oposició restringit, fórmula admesa pel T.C. en sentències 27/91 de 14 de febrer, 60/94, sempre que es done una justificació objectiva sobre això, com és el cas de voler regularitzar la situació de les places que d'acord amb el que disposa l'article 16.2 i 16.3 del Text Refós de la Llei de la Funció Pública Valenciana i l'article 121 de la Llei 13/1996, són classificables en l'administració general i especial i pel propi interés del personal afectat.  
3. La fundamentació d'aquest procés parcial de funcionarització del personal d'aquest Ajuntament, s'inicia amb la sentència 99/87 d'11 de juny del T.C., el qual establirà l'obligació de classificar i concretar els criteris pels quals els llocs de treball han de ser adscrits a personal funcionari o laboral. L'estat compleix aquesta obligació mitjançant la Llei 23/1988, que modificarà l'article 15 de la Llei 30/1984 i estableix els criteris de classificació dels llocs de treball. La Llei 23/1988 determinarà l'addició a la Llei 30/1984 d'una disposició transitòria d'acord amb la qual el personal laboral fix que a l'entrada en vigor d'aquesta llei estiguera prestant serveis en l'administració de l'estat o organismes autònoms en llocs reservats a funcionaris, podrà participar en les proves selectives d'accés als cossos i escales a què figuren adscrits els corresponents llocs de treball, sempre que tinguen la titulació necessària i complisca els requisits exigits per la legislació vigent. L'actual Llei 13/1996 modifica, mitjançant l'article 121, la disposició transitòria 15 de la Llei 30/1984, recollint un similar procediment de funcionarització.  
Segona. Caràcter de la convocatòria  
La participació del personal afectat per aquest procés de funcionarització és totalment voluntària i tindrà lloc una sola vegada d'acord amb el que estableix l'article 10 de la Llei 1/1996, de 26 d'abril.  
Aquells que no hi participen o no superen, si s'escau, el procés selectiu, quedaran com a personal a extingir en els llocs de treball que ocupen i mantindran la mateixa relació jurídicolaboral que fins el moment els haja vinculat a aquesta administració, sense perjudici de les expectatives de formació professional en els llocs de treball de naturalesa laboral. El personal laboral afectat pel procés de funcionarització que supere les proves selectives d'accés, quedarà destinat en el lloc de treball de personal funcionari en què el seu lloc s'haja reconvertit i haurà de romandre en aquest durant un termini mínim de dos anys per a poder participar en processos de provisió de llocs de naturalesa funcionarial.  
Tercera. Requisits dels aspirant  
Per a prendre part en el concurs oposició que es convoca, d'acord amb aquestes bases, els aspirants hauran de complir els requisits que seguidament s'indiquen, referits sempre a la data d'acabament del termini de presentació d'instàncies, d'acord amb el que estableix l'article 18.2 del Reial Decret 364/1995.  
- Ser personal laboral fix d'aquesta corporació i ocupar un lloc de treball que amb posterioritat a l'ingrés haja sigut classificat de naturalesa exclusivament funcionarial o haver accedit a l'administració a través de la superació de proves selectives convocades per aquest Ajuntament mitjançant la convocatòria de places publicades abans de l'entrada en vigor de la Llei 23/1988, d'acord amb els principis constitucionals d'igualtat, mèrit i capacitat, així com el de publicitat.  
- Ser personal laboral fix d'aquest Ajuntament i ocupar un lloc classificat com a administració general o especial, havent adquirit aquesta condició de fix sense haver superat cap prova convocada a l'efecte, qualsevol que siga la data d'aquest ingrés.  
- Estar en possessió de la titulació corresponent al lloc classificat de naturalesa funcionarial al qual es tracte d'accedir.  
- No patir cap malaltia ni defecte físic que impedisca l'exercici de les corresponents funcions.  
- No haver estat separat mitjançant expedient disciplinari del servei a qualsevol administració pública ni trobar-se inhabilitat per a l'exercici de funcions públiques.  
Quarta. Instàncies  
A les instàncies per a participar en el procediment d'ingrés caldrà adjuntar còpia compulsada dels mèrits al·legats documentalment, que hauran de presentar-se en el termini de 20 dies naturals a partir de la publicació de l'extracte de la convocatòria en el Boletín Oficial del Estado.  
En les instàncies s'haurà de manifestar que es compleixen tots els requisits exigits en la base segona, referits sempre a la data d'acabament del termini de presentació d'instàncies, i adjuntar-hi el resguard acreditatiu d'ingrés de 1.200 pessetes en concepte de drets d'examen i formació d'expedient.  
Cinquena. Admissió dels aspirants  
Acabat el termini de presentació d'instàncies, l'alcalde president dictarà en el termini d'un mes la resolució en què s'aprove la llista d'admesos i exclosos que es publicarà al tauler d'anuncis i en el Butlletí Oficial de la Província. S'atorgarà un termini de 10 dies per a l'esmena d'errades i s'indicaran el lloc, la data, l'hora i la composició del tribunal qualificador, d'acord amb el que estableix l'article 20 de la Reial Decret 364/1995.  
Sisena. Tribunal de selecció  
1. El tribunal de selecció estarà integrat pels següents membres:  
President: el de la corporació o membre d'aquesta en qui delegue.  
Secretari: el secretari general de la corporació o funcionari en qui delegue.  
Vocals:   
- Un representant designat per la Generalitat Valenciana.  
- Un tècnic municipal designat per l'Alcaldia.  
- El regidor delegat de l'Àrea.  
- Un membre de la Junta de Personal.  
2. La resolució de l'Alcaldia en què es designen els membres del tribunal inclourà la dels respectius suplents i estarà subjecta a recusació pels motius legalment establits en la Llei 30/1992.  
3. El tribunal no podrà constituir-se ni actuar sense l'assistència almenys de la meitat dels seus membres titulars o suplents indistintament.  
4. L'Alcaldia, en establir la composició del tribunal, vetllarà pel compliment del principi d'especialitat i conseqüentment la meitat més un dels membres haurà de tindre una titulació conforme a l'àrea de coneixements i igual o superior a la titulació de la plaça convocada, d'acord amb l'article 11 del Reial Decret 364/1995.  
5. El tribunal tindrà la categoria que s'indica en el Reial Decret 236/1988, segons el grup de titulació de la plaça convocada.  
Setena. Procediment selectiu  
1. El procediment selectiu és el de concurs oposició restringit, en els termes que estableix la normativa legal, l'Ordre de 27.03.91 i annex i la legislació autonòmica, la Llei 1/1996, vigent en l'administració local, i en allò que no s'indica expressament s'atendrà al que estableix el Text Refós de la Llei de la Funció Pública Valenciana.  
En la fase d'oposició, fins i tot en aquells processos en què s'accedirà a la condició de personal laboral, sense haver superat proves selectives, es realitzaran tres exercicis, tots obligatoris i eliminatoris.  
Primer exercici. Consistirà en la superació de les mateixes proves d'accés, d'acord amb el que estableix el Reial Decret 986/1991 i els cursos específics, a què fa menció la Llei 1/1996, que s'acreditaran mitjançant la contestació d'un qüestionari per a cadascun dels grups, descrits en l'annex I per al grup D d'administració general (articles 4 i 5 de la Llei 1/1996) i descrits en l'annex II per al grup A, administració especial (articles 2 i 5 de la Llei 1/1996) i la superació de les proves de contingut anàleg a les del torn lliure. El qüestionari consistirà en preguntes, amb tres possibles solucions, de les quals una serà la correcta; constarà de 30 qüestions com a màxim, amb el següent desglossament:  
Primer: grup D. Administració general.  
Temes 1 al 10: institucions públiques i organització administrativa (15 preguntes).  
Temes 11 al 20: matèries específiques relacionades amb el lloc de treball (15 preguntes).  
Segon: grup A. Administració especial.  
Temes 1 al 50: funcionament i organització de l'administració (30 preguntes).  
Segon exercici. Prova pràctica. Grup D. De caràcter obligatori i eliminatori, que constarà de dues parts:  
1) Consistirà a resoldre per escrit un exercici de caràcter pràctic, dirigit a valorar la capacitat dels aspirants per a la composició, modificació i correcció de documents escrits; aquesta prova es basarà en la tècnica de tractament de textos com a eina ofimàtica que permet el tractament automatitzat de la informació, en l'àrea en què el treballador preste els seus serveis.  
El tribunal indicarà el temps per a la realització d'aquest exercici de la qual cosa s'informarà als aspirants amb la suficient antelació. En aquest exercici el tribunal podrà estar assistit per un tècnic expert, en relació amb la prova proposada.  
2) Consistirà a copiar a màquina a una velocitat mínima de 250 pulsacions per minut (màquina manual) o 300 pulsacions per minut (màquina elèctrica), durant un temps màxim de 10 minuts, un text que es lliurarà als treballadors; s'hi valorarà el nombre de pulsacions netes així com la correcta execució d'aquestes. No s'admetrà la utilització de memòries en les màquines que s'hagen d'usar ni que aquestes tinguen cintes correctores; seran eliminats els treballadors que incomplisquen aquestes condicions.  
No obstant això, el tribunal declararà que queden exempts de realitzar aquest exercici aquells aspirants que per a l'ingrés hagen acreditat haver-lo realitzat prèviament, a la vista de la certificació expedida per la corporació.  
Segon exercici. Prova pràctica. Grup A. Constarà d'una part de caràcter obligatori i eliminatori.  
Consistirà a resoldre per escrit, en un temps mínim de tres hores i màxim de quatre hores, a determinar pel tribunal, dos supòsits pràctics referits a les matèries específiques corresponents al grup i a la titulació.  
En ambdós exercicis, la puntuació serà de 0 a 10 punts i caldrà obtindre una puntuació mínima de 5 punts.  
A cada grup que es funcionaritza corresponen uns temes específics que constituiran el contingut de les proves d'accés, d'acord amb el que estableix el Reial Decret 869/1991 i el contingut dels cursos d'adaptació, segons la Llei 1/1996.  
Les preguntes contestades en blanc o erròniament no sumaran ni restaran cap punt.  
El resultat de la fase d'oposició es farà públic immediatament després que s'acorde pel tribunal, en acabar l'exercici; aquest anunci es publicarà al tauler d'anuncis de la corporació i al lloc on es realitze la prova.  
Fase de concurs.  
2. Una vegada acabada la fase d'oposició, el tribunal realitzarà la baremació dels mèrits presentats pels aspirants que hagen superat la fase d'oposició, en el moment de la presentació d'instàncies.  
2.1 Antiguitat: pels serveis prestats com a personal laboral fix en aquesta administració local, en el lloc de treball de caràcter funcionarial, a raó de 0,5 punts per any complet de servei, amb un màxim de 4 punts (també es computaran els serveis reconeguts segons el que disposa la Llei 70/1978).  
2.2 Cursos de formació i perfeccionament genèrics: la valoració de cada curs s'efectuarà d'acord amb la següent escala:  
De 100 o més hores 2'5 punts  
De 75 o més hores 2 punts  
De 50 o més hores 1'5 punts  
De 25 o més hores 1 punt  
De 15 o més hores 0'5 punts  
2.3. Cursos de formació i perfeccionament específics: la valoració de cada curs s'efectuarà d'acord amb la següent escala:  
a) De 100 o més hores 2'5 punts  
De 75 o més hores 2 punts  
De 50 o més hores 1'5 punts  
De 25 o més hores 1 punt  
De 15 o més hores 0'5 punts  
Sols es valoraran els cursos convocats o organitzats per la universitat, instituts o escoles oficials de formació de funcionaris o altres entitats, sempre que hagen sigut homologades per l'I.V.A. P.  
2.4. Coneixement de valencià: el coneixement de valencià es valorarà segons la següent escala i haurà d'estar acreditat amb el consegüent certificat, expedit per la Junta Qualificadora de Coneixements de Valencià:  
Grau Oral 0'75 punts  
Grau Elemental 1'25 punts  
Grau Mitjà 2'50 punts  
Grau Superior 3 punts  
Si es posseeix més d'un grau, sols es puntuarà el grau més alt.  
Vuitena. Relació d'aprovats  
Acabada la qualificació dels aspirants, que s'obtindrà sumant a la puntuació obtinguda en la fase d'oposició la de la fase de concurs, el tribunal farà pública la relació d'aspirants proposats per al seu nomenament com a funcionaris de carrera, que a causa del caràcter de la convocatòria, no es farà per puntuació sinó que els aspirants quedaran adscrits al lloc de treball que estaven exercint, d'acord amb el que disposa l'article 8 de la Llei 1/1996, i mantindran les mateixes retribucions que tenien consolidades en l'anterior condició de personal laboral fix.  
Els aspirants proposats hauran d'aportar en el termini dels 20 dies següents a la publicació de la relació d'aspirants proposats, els documents acreditatius de les condicions de capacitat exigits en aquesta convocatòria. Els aspirants que dins del termini indicat, excepte els casos de força major, no presenten la documentació, no podran ser nomenats funcionaris i quedaran anul·lades totes les actuacions sense perjudici de la responsabilitat que puga derivar-se.  
Una vegada conclosos els tràmits es realitzarà el seu nomenament com a funcionaris de carrera i prendran possessió del càrrec en un termini no superior a 30 dies hàbils, des de la proposta del tribunal qualificador.  
Ja que el procés de selecció convocat no suposa un procediment de nou accés a la funció pública, sinó un canvi en el seu règim jurídic, sense que hi haja solució de continuïtat entre la de laboral fix i personal funcionari de carrera, els aspirants que voluntàriament participen en aquest procés i superen les corresponents proves, cessaran com a personal laboral fix i quedarà extingida la relació laboral anterior, passant a la situació d'excedència automàtica com a personal laboral (article 8 de la Llei 1/1996).  
Base final  
La present convocatòria, les bases i la resta d'actes administratius que se'n deriven podran ser impugnats pels interessats en la forma i els terminis que estableix la Llei 30/1992.  
El tribunal quedarà autoritzat per a resoldre els dubtes que es presenten i adoptar els acords necessaris per al bon funcionament del sistema selectiu.  
ANNEX I   
(Grup D. Administració general.) 20 temes de conformitat   
amb el Reial Decret 896/1991.  
Tema 1. La Constitució espanyola de 1978. Estructura i principis fonamentals. Drets i deures.  
Tema 2. La corona. Les Corts Generals. El poder judicial: govern i administració pública. El Tribunal Constitucional i la reforma de la Constitució. Organització territorial de l'estat.  
Tema 3. Organització de l'administració de l'estat. Organització central. Organització perifèrica.  
Tema 4. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local. Les Corts.  
Tema 5. Les Corts Valencianes. El president de la Generalitat. El Govern Valencià o Consell.  
Tema 6. El règim local espanyol: evolució històrica. L'administració local en la Constitució de 1978. El principi d'autonomia: significat i abast. Règim jurídic: especial referència a la Llei 7/1985.  
Tema 7. Les entitats locals: classes i potestats. El municipi: organització i competències. La província, organització i competència.  
Tema 8. Les mancomunitats i altres entitats locals. Règims especials de funcionament de les entitats locals: el consell obert. El mapa d'entitats locals de la Comunitat Valenciana i la tipologia municipal.  
Tema 9. L'ordenament jurídic administratiu: fonts. La Constitució, les lleis estatals i autonòmiques i altres disposicions normatives amb força de llei.  
Tema 10. L'acte administratiu: concepte, elements i classes. Eficàcia, executivitat i suspensió dels actes administratius. El procediment administratiu i fases.  
Tema 11. El municipi. El terme municipal. La població. L'empadronament.  
Tema 12. La potestat d'autoorganització de les entitats locals. El Reglament Orgànic Municipal. Òrgans necessaris i complementaris.  
Tema 13. Règim de funcionament dels òrgans de govern municipal. Règim de sessions i de votació. Informació i participació ciutadana. L'estatut dels membres de les corporacions locals.  
Tema 14. Potestat reglamentària. Les ordenances municipals. Concepte i classes. Procediment d'aprovació de les ordenances i reglaments municipals. Els bans d'Alcaldia: classes. Límits de la potestat reglamentària local.  
Tema 15. Intervenció dels ens locals en l'activitat dels particulars. Les llicències. Potestat sancionadora i el procediment sancionador.  
Tema 16. Règim jurídic del personal al servei de l'administració local. Els funcionaris de les entitats locals. Drets i deures dels funcionaris. Retribucions. Seguretat Social. Règim disciplinari.  
Tema 17. Principis generals de la contractació administrativa local. Règim jurídic dels béns de domini públic i béns patrimonials. Serveis públics locals: formes de gestió.  
Tema 18. Funcions pròpies de la subescala d'auxiliars d'administració general. Atenció al públic: acollida i informació a l'administrat. Els serveis d'informació administrativa.  
Tema 19. Registre de documents. Registre general: d'entrada i d'eixida de documents. Els assentaments del registre. Requisits dels documents registrables. Repartiment i classificació de documents. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.  
Tema 20. Els impostos locals. El pressupost de les entitats locals. Modificacions de crèdit. Fases d'aprovació de la despesa i ordenació del pagament. Nou sistema de comptabilitat pública local: principis generals.  
ANNEX I-I   
(Grup D. Administració general, Àrea de Rendes i Exaccions).  
Temari específic relacionat amb el lloc de treball d'auxiliar administratiu, administració general, Àrea de Rendes i Exaccions. (Temes 11 a 20).  
Tema 11. Els recursos de les hisendes locals: imposició i ordenació dels tributs locals. Tributs d'imposició obligatòria i potestativa. Procediment i aprovació.  
Tema 12. Els impostos locals: l'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. Impost sobre l'increment de valor dels terrenys de naturalesa urbana.  
Tema 13. Gestió tributària: liquidació, inspecció i recaptació. Procediment de gestió, inspecció, comprovació i investigació.  
Tema 14. Les contribucions especials. Fet imposable, subjecte passiu, base imposable. Bases de repartiment, quota i meritació. Col·laboració ciutadana. Els preus públics. Concepte i caràcters. Obligats al pagament. Quantia i meritació.  
Tema 15. Les taxes. Concepte. Subjecte passiu. Fet imposable i meritació. Base impositiva. Tipus de gravamen.  
Tema 16. La prescripció. Prescripció del dret de liquidar. Prescripció del deute.  
Tema 17. El pressupost de les entitats locals. Estructura. Procediment d'aprovació, execució i liquidació. Modificacions de crèdit.  
Tema 18. Fases d'aprovació de la despesa i ordenació del pagament. Control i intervenció de la despesa. Resum de comptes. Nou sistema de comptabilitat pública local: principis generals.  
Tema 19. Els beneficis fiscals. Naturalesa i modalitats. Exempcions tributàries, bonificacions. Deduccions i desgravaments.  
Tema 20. La devolució d'ingressos indeguts. Concepte. Procediment, regulació. Procediment de constrenyiment.  
ANNEX II   
(Grup A. Administració especial).  
Tema 1. La Constitució espanyola de 1978. Estructura i principis fonamentals. Drets i deures. Principis rectors de la política social i econòmica.  
Tema 2. La corona. Les Corts Generals. El poder judicial: govern i administració pública. El Tribunal Constitucional i la reforma de la Constitució. Organització territorial de l'estat. Principis generals. Les comunitats autònomes, distribució de competències.  
Tema 3. Organització de l'administració de l'estat. Organització central. Organització perifèrica.  
Tema 4. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local.  
Tema 5. Les Corts Valencianes. El president de la Generalitat. El Govern Valencià o Consell. Altres institucions. El Síndic de Greuges i el Consell de Cultura.  
Tema 6. El règim local espanyol: evolució històrica. L'administració local en la Constitució de 1978. El principi d'autonomia: significat i abast. Règim jurídic: especial referència a la Llei 7/1985.  
Tema 7. Les entitats locals: classes i potestats. El municipi: organització i competències. La província, organització i competència.  
Tema 8. Les mancomunitats i altres entitats locals. Règims especials de funcionament de les entitats locals: el consell obert. El mapa d'entitats locals de la Comunitat Valenciana i la tipologia municipal.  
Tema 9. L'ordenament jurídic administratiu: fonts. La Constitució, les lleis estatals i autonòmiques i altres disposicions normatives amb força de llei.  
Tema 10. L'acte administratiu: concepte, elements i classes. Eficàcia, executivitat i suspensió dels actes administratius. El procediment administratiu i fases.  
Tema 11. El municipi. El terme municipal. La població. L'empadronament.  
Tema 12. La potestat d'autoorganització de les entitats locals. El Reglament Orgànic Municipal. Òrgans necessaris i complementaris. L'alcalde, els tinents d'alcalde, el Ple i la Comissió de Govern.  
Tema 13. Règim de funcionament dels òrgans de govern municipal. Règim de sessions i de votació. Informació i participació ciutadana. L'estatut dels membres de les corporacions locals.  
Tema 14. Personal al servei de les entitats locals: plantilles. Funcionaris de carrera, interins, personal eventual i personal laboral. Drets i deures. Règim disciplinari. Responsabilitat penal i civil dels funcionaris.  
Tema 15. Procediment d'aprovació de les ordenances i reglaments municipals. Els bans d'Alcaldia: classes. Límits de la potestat reglamentària local.  
Tema 16. Intervenció dels ens locals en l'activitat dels particulars. Les llicències.  
Tema 17. Potestat sancionadora i el procediment sancionador.  
Tema 18. Règim jurídic dels béns locals. Els béns de domini públic. Béns patrimonials de les entitats locals: adquisició i alienació. Administració, ús i aprofitament. Els béns comunals. L'inventari municipal de béns i drets.  
Tema 19. Principis generals de la contractació administrativa local. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals.  
Tema 20. Serveis públics locals: formes de gestió. Iniciativa pública en l'activitat econòmica: pressupostos, requisits i manteniment.  
Tema 21. Els recursos administratius. concepte i classes. La revisió d'ofici. Les reclamacions prèvies a l'exercici de les accions civils i laborals.  
Tema 22. Registre de documents. Registre general: d'entrada i d'eixida de documents. Els assentaments del registre. Requisits dels documents registrables. Repartiment i classificació de documents.  
Tema 23. La jurisdicció contenciosa administrativa. Les parts. Actes impugnables. Idea general del procés.  
Tema 24. L'hisenda pública. principis constitucionals. Recursos de l'administració de l'estat i de la Generalitat Valenciana. Recursos de les entitats locals.  
Tema 25. Els recursos de les hisendes locals. Imposició i ordenació de tributs locals. Ordenances fiscals. El pressupost municipal. Modificacions de crèdit.  
Tema 26. La Llei sobre Reforma del Règim Urbanístic i Valoracions del Sòl de 1990: principis informadors. El Text Refós de la Llei sobre Règim del Sòl i Ordenació Urbana de 1992.  
Tema 27. La Llei 6/1994, de la Generalitat Valenciana, Reguladora de l'Activitat Urbanística i la Llei 4/1992, de la Generalitat Valenciana, del Sòl no Urbanitzable.  
Tema 28. La planificació territorial: definició, antecedents i marc legal. La Llei d'ordenació del territori de la Comunitat Valenciana.  
Tema 29. Competències urbanístiques pel que fa al règim del sòl, al planejament, a l'execució de la urbanització, a la intervenció en l'exercici de les facultats de domini relatives a l'ús del sòl i edificació i la intervenció en la regulació del mercat del sòl.  
Tema 30. Direcció de l'activitat urbanística i iniciativa privada.  
Tema 31. La Llei 6/1994, Reguladora de l'Activitat Urbanística. Homologació dels plans a la llei. La cèdula d'urbanització.  
Tema 32. Les agrupacions d'interés urbanístic. El registre de programes i d'agrupacions d'interés urbanístic.  
Tema 33. Organització administrativa de l'urbanisme. Entitats urbanístiques d'àmbit supramunicipal.  
Tema 34. Les gerències urbanístiques municipals.  
Tema 35. Les societats constituïdes per ens públics. Entitats urbanístiques col·laboradores.  
Tema 36. Legislacions i normatives d'àmbit estatal, autonòmic o local, no directament urbanístiques, amb incidència en l'ordenació territorial i urbana. Legislació de costes. Legislació de carreteres. Legislació d'aigües.  
Tema 37. Legislació en matèria de medi ambient.  
Tema 38. El patrimoni historicoartístic. Legislació vigent. Béns d'interés cultural. Béns immobles. Normativa autonòmica en matèria de patrimoni històric.  
Tema 39. Els agents financers en la planificació regional i urbana.  
Tema 40. El paper de les diferents administracions públiques en matèria d'urbanisme. La definició de programes i l'atribució d'inversions.  
Tema 41. Arquitectura d'ús públic. Arquitectura escolar. Arquitectura assistencial. Arquitectura de l'oci i de la cultura. Arquitectura d'ús administratiu. L'Edifici d'Oficines.  
Tema 42. Arquitectura d'espai lliure. Parcs, places i jardins. Criteris d'intervenció en centres històrics. Els eixamplaments.  
Tema 43. Habitatges de protecció oficial de promoció pública de la Generalitat Valenciana. Concepte. Promoció directa. Promoció mitjançant conveni.  
Tema 44. L'habitatge i l'urbanisme en la Constitució espanyola de 1978. Competències de les comunitats autònomes en matèria d'ordenació del territori i urbanisme.  
Tema 45. Competències constitucionals urbanístiques reservades a l'estat.  
Tema 46. Règim urbanístic de la propietat del sòl: principis generals. La classificació i qualificació del sòl.  
Tema 47. El concepte de solar.  
Tema 48. Valoració dels terrenys segons el tipus de sòl. Valoració d'obres i altres béns i drets. Valoracions del sòl urbà sense aprofitament tipus.  
Tema 49. El Pla General d'Ordenació Urbana.  
Tema 50. El planejament de desenvolupament: plans parcials, P.A.U., plans especials.  
Picassent, 10 d'abril de 1997.- L'alcalde president: Juan C. Herrero de Lara.